Държавен вестник, бр. 12, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  12
2.2.3.2.2. Лабораторно изследване чрез „бързи 
тестове“ на проби мозъчен ствол от всички говеда, 
редовно заклани, на възраст над 30 месеца. 
Изследванията се извършват по Програмата за 
надзор и ерадикация съгласно Регламент 999/2001 
на ЕС.
2.2.3.2.3. Лабораторно изследване на месо от глави 
за откриване на контаминация с мозъчна тъкан.
Забележка. Всички получени резултати се въвеждат 
в интегрираната информационна система на НВМС.
2.2.3.3. Класическа чума по свинете – НВМС 
изпълнява одобрена от ЕК Програма за надзор и 
ерадикацията на заболяването, която се кофинансира 
от ЕК и включва:
2.2.3.3.1. Вирусологични и серологични изслед­
вания на свине при съмнение за възникване на 
заболяването съгласно изискванията на чл. 4, ал. 2 
от Наредба № 4 от 2007 г. за профилактика, огра­
ничаване и ликвидиране на болестта класическа 
чума по свинете (обн., ДВ, бр. 21 от 2007 г.; изм., 
бр. 4 от 2010 г.).
2.2.3.3.2. Вирусологични и серологични изследва­
ния на свине в животновъдните обекти, попадащи в 
3- и 10-километровите зони, при ликвидиране огнище 
на заболяването.
2.2.3.3.3. Извършване на клинични обследвания 
на свиневъдните обекти и стада източнобалкански 
свине съгласно Програмата за надзор и ерадикация 
на КЧС и въвеждане на резултатите от попълнените 
чек листове в електронната база данни на НВМС.
2.2.3.3.4. Вирусологични и серологични изслед­
вания на проби, взети от официалните ветеринарни 
лекари при редовно клане в месодобивните пред­
приятия от: 
 – домашни свине, отглеждани в промишлени 
свинекомплекси;
 – домашни свине, отглеждани във ферми тип 
„А“ и тип „Б“; 
 – стада източнобалкански свине и техните кръс­
тоски, отглеждани при пасищни условия;
 – проби от „заден двор“ се взимат само при 
съмнение за заболяването.
2.2.3.3.5. Серологични и вирусологични изследва­
ния за КЧС на проби, взети от умрели, хронично болни 
и изоставащи в развитието си прасета, отглеждани 
в свиневъдните ферми и стада източнобалкански 
свине, при извършване на клинично обследване и 
попълване на чек листа. Броят на пробите се опре­
деля при 95% достоверност и 10% разпространение 
на вируса на КЧС.
2.2.3.3.6. Серологични и вирусологични изслед­
вания на кръвни и органни проби, взети от трупове 
на намерени умрели диви свине и от отстреляни 
диви свине.
Методите за серологично и вирусологично изслед­
ване за откриване на вируса на класическата чума 
по свинете са посочени в Решение 2002/106 на ЕК. 
Забележки: 
 – Всички получени резултати при изследваните 
домашни свине се въвеждат в интегрираната инфор­
мационна система на НВМС.
 – Всички получени резултати при изследваните 
диви свине се въвеждат в база данни на ЕК.
2.2.3.4. Бруцелоза говеда (Brucella abortus):
2.2.3.4.1. Еднократно серологично изследване на 
всички говеда, навършили 12 месеца през 2010 г. и 
неизследани през предходните години.
2.2.3.4.2. За говеда, отглеждани в стада, официално 
свободни от бруцелоза, периодът на лабораторните 
изследвания се определя от ЦУ на НВМС.
2.2.3.4.3. Двукратно серологично изследване на 
всички абортирали крави – непосредствено след 
аборта и 15 – 20 дни след това.
2.2.3.4.4. Бактериологично изследване на всички 
абортирани фетуси или мъртвородени телета съглас­
но изискванията на чл. 39, т. 1 от Наредба № 5 от 
2008 г. за здравните изисквания към говеда и свине 
при придвижването или транспортирането им между 
Република България и държавите – членки на Евро­
пейския съюз, и за определяне на здравния статус 
на районите и обектите, от които произхождат, и 
системите за надзор.
2.2.3.4.5. Еднократно серологично изследване на 
всички мъжки разплодни животни в центровете за 
изкуствено осеменяване.
2.2.3.4.6. Двукратно серологично изследване на 
всички внесени в страната говеда от трети страни 
по време на задължителната карантина.
2.2.3.4.7. Серологични изследвания през три месеца 
на всички едри преживни животни и еднокопитни в 
населените места с констатирана бруцелоза.
Серологичните и бактериологичните лабораторно-
диагностични изследвания се извършват по методи, 
посочени в приложение № 3 от Наредба № 5 от 2008 г. 
Забележки: 
1. Изследването по т. 2.2.3.4.6 се заплаща от соб­
ственика на внесените говеда.
2. Всички резултати от извършените изследвания 
се въвеждат в интегрираната информационна система 
на НВМС.
2.2.3.5. Бруцелоза овце и кози (Brucella melitensis):
2.2.3.5.1. Еднократно серологично изследване 
на всички женски индивиди, достигнали разплод­
на възраст (полова зрялост или даващи мляко), в 
граничните общини с Република Гърция, Република 
Македония и Република Сърбия.
За останалата част на страната:
2.2.3.5.2. От всяко сборно стадо, отглеждано в 
селище, в което има по-малко от 50 броя женски 
индивиди в репродуктивна възраст, се взимат проби 
за серологично изследване от всички животни от 
стадото.
2.2.3.5.3. От всяко сборно стадо, отглеждано 
в селище, в което има повече от 50 броя женски 
индивиди в репродуктивна възраст, за серологично 
изследване се взимат 25 % от броя на женските 
индивиди, достигнали разплодна възраст (полова 
зрялост или даващи мляко) от всяко стадо.
2.2.3.5.4. Всички некастрирани мъжки разплодни 
животни на възраст над шест месеца.
2.2.3.5.5. Двукратно серологично изследване на 
абортирали овце и кози при масови аборти – не­
посредствено след аборта и 15 – 20 дни след това, 
съгласно чл. 5, т. 5, буква „б“ от Наредба № 28 от 
2000 г. за профилактика и борба с бруцелозата по 
овцете и козите (ДВ, бр. 99 от 2000 г.).
2.2.3.5.6. Бактериологично изследване на аборти­
рани фетуси при масови аборти или мъртвородени 
агнета и ярета съгласно чл. 5, т. 5, буква „в“ от 
Наредба № 28 от 2000 г.